Kindlasti on igal juhul tegemist keerulise ja komplitseeritud küsimusega, nagu kas üksainus dopinguproov võib seada kahtluse alla eelnevad sportlikud saavutused, millega on kaasnenud negatiivsed dopinguproovid? Veerpalu kaasuse juures on oluline pigem küsimus, kas tegemist oli keelatud ainete teadliku tarvitamisega saavutuste parandamise nimel  või teatud füsioloogiliste tingimuste kokkulangemisel tekkinud lubatud normide ületamist. Ühel juhul on tegemist teadliku üleastumisega fair play reeglistikust, teisel juhul ebasoodsate asjaolude kokkulangemisega. Kuni ei ole lõplikku selgust eelmainitud küsimuses, kuidas siis põhjendada eelnenud kärarikast meediakampaaniat, kus peaosas esinesid "informeeritud allikad" (tõe huvides tuleks välja selgitada ka need)?